钦定古今图书集成/明伦汇编/官常典/第174卷 > 《封三舍人诏》〈为齐帝作〉前人
## 钦定古今图书集成/明伦汇编/官常典/第174卷 > 《封三舍人诏》〈为齐帝作〉前人

门下：“辅国将军骁骑将军南高平太守兼中书通事
舍人沈徽孚，给事中骁骑将军临淮太守兼中书通
事舍人王咺之，宁朔将军南濮阳太守兼中书通事
舍人裴长穆，并以素胄清才，服勤禁省，契阔劬劳。自
顷多难，军国务殷，内参帷幄，外济师旅，忠规款志，义
感朕心。宜锡茅社，同莅赏册。可封三百户开国县伯，
本官郡驱使并如故。主者速施行。”